CELEX: C2006/165/35
Language: da
Date: 2006-07-15 00:00:00
Title: Sag C-219/06: Sag anlagt den  12. maj 2006  — Kommissionen for De Europæiske Fællesskaber mod Storhertugdømmet Luxembourg

15.7.2006   
            
            
               DA
            
            
               Den Europæiske Unions Tidende
            
            
               C 165/19
            
         Sag anlagt den 12. maj 2006 — Kommissionen for De Europæiske Fællesskaber mod Storhertugdømmet Luxembourg
   (Sag C-219/06)
   (2006/C 165/35)
   Processprog: fransk
   Parter
   
      Sagsøger: Kommissionen for De Europæiske Fællesskaber (ved N. Yerrel, som befuldmægtiget)
   
      Sagsøgt: Storhertugdømmet Luxembourg
   Sagsøgerens påstande
   
               —
            
            
               Det fastslås, at Storhertugdømmet Luxembourg har tilsidesat sine forpligtelser i henhold til direktiv 2001/12/EF (1) og 2001/13/EF (2) og artikel 228, stk. 1, EF, idet det ikke har truffet de foranstaltninger, som er nødvendige for at opfylde Domstolens dom af 30. september 2004 i sag C-481/03 (3), vedrørende manglende meddelelse om foranstaltninger til gennemførelse af disse direktiver.
            
         
               —
            
            
               Storhertugdømmet Luxembourg tilpligtes at betale Kommissionen en tvangsbøde på 4 800 EUR pr. dags forsinkelse ved opfyldelsen af dommen i sag C-481/03, for så vidt angår direktiv 2001/12/EF, og en tvangsbøde på 4 800 EUR pr. dags forsinkelse ved opfyldelsen af dommen i sag C-481/03, for så vidt angår direktiv 2001/13/EF, fra den dag, der afsiges dom i sagen, indtil den dag dommen i sag C-481/03 opfyldes.
            
         
               —
            
            
               Storhertugdømmet Luxembourg tilpligtes at betale Kommissionen et engangsbeløb, som fremkommer ved en multiplikation af et dagligt beløb på 1 000 EUR for antallet af dage for overtrædelsens fortsatte beståen i perioden mellem dommens afsigelse i sag C-481/03 og dommens afsigelse i nærværende sag, for så vidt angår direktiv 2001/12/EF, samt det samme beløb for så vidt angår direktiv 2001/13/EF.
            
         
               —
            
            
               Storhertugdømmet Luxembourg tilpligtes at betale sagens omkostninger.
            
         Søgsmålsgrunde og væsentligste argumenter
   Ingen bestemmelse vedtaget af Storhertugdømmet Luxembourg efter Domstolens dom i sag C-481/03 er blevet meddelt Kommissionens tjenestegrene.
   
      (1)  Europa-Parlamentets og Rådets direktiv 2001/12/EF af 26.2.2001 om ændring af Rådets direktiv 91/440/EØF om udvikling af Fællesskabets jernbaner (EFT L 75, s. 1).
   
      (2)  Europa-Parlamentets og Rådets direktiv 2001/13/EF af 26.2.2001 om ændring af Rådets direktiv 95/18/EF om udstedelse af licenser til jernbanevirksomheder (EFT L 75, s. 26).
   
      (3)  Ikke offentliggjort.